Regionsudvalgets udtalelse om "Kommissionens forslag til Rådets beslutning om et flerårigt program (2003-2005) for tilsyn med eEurope-handlingsplanen, formidling af god praksis og forbedring af net- og informationssikkerheden (MODINIS)"

(2003/C 128/04)

REGIONSUDVALGET HAR -

under henvisning til Kommissionens forslag til Rådets beslutning om et flerårigt program (2003-2005) for tilsyn med eEurope-handlingsplanen, formidling af god praksis og forbedring af net- og informationssikkerheden (MODINIS) (KOM(2002) 425 endelig - 2002/0187 (CNS)),

under henvisning til Kommissionens beslutning af 26. juli 2002 om i henhold til EF-traktatens artikel 265 at anmode om Regionsudvalgets udtalelse,

under henvisning til præsidiets beslutning af 14. maj 2002 om at henvise det forberedende arbejde til Underudvalget for Kultur og Uddannelse,

under henvisning til sin udtalelse om Kommissionens arbejdsdokument om "Informationssamfundet og regionaludvikling - EFRU-interventioner 2000-2006: programvurderingskriterier", ordfører: Tilman Tögel (CdR 124/2000 fin)(1),

under henvisning til sin udtalelse om Meddelelse fra Kommissionen om net- og informationssikkerhed: Forslag til en europæisk strategi, ordfører: Adela María Barrero Florez, (CdR 257/2001 fin)(2),

under henvisning til sin udtalelse om Opfølgning på den flerårige EF-handlingsplan til fremme af en mere sikker anvendelse af Internettet og forslag om ændring af beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net, ordfører: Luigi Sergio Ricca (CdR 140/2002 fin)(3),

under henvisning til forslag til Regionsudvalgets udtalelse som blev vedtaget af Underudvalget for Kultur og Uddannelse den 28. november 2002 (CdR 252/2002 rev. 2), med Dieter Schiffmann, medlem af landdagen i Rheinland-Pfalz (D/PSE), som ordfører -

på sin 48. plenarforsamling den 12. og 13. februar 2003 (mødet den 12. februar) enstemmigt vedtaget følgende udtalelse.

1. Regionsudvalgets synspunkter

Regionsudvalget

1.1. bekræfter sin overbevisning om, at det er nødvendigt at gennemføre handlingsplanen eEurope 2005, og understreger den store betydning af hovedindsatsomåderne offentlige tjenesteydelser på nettet, e-læring, e-sundhed og e-business samt sikkerheden i informationsinfrastrukturerne og udbygningen af bredbåndsforsyningen og går især ind for, at der gennemføres et støtteprogram i forbindelse med gennemførelsen af handlingsplanens mål og kontrollen med, at disse mål realiseres;

1.2. bekræfter den overbevisning, som det gav udtryk for i sin udtalelse om Informationssamfundet og regionaludvikling(4), at det først og fremmest er de lokale og regionale myndigheder, der over hele Europa planlægger, varetager, sikrer og finansierer det konkrete gennemførelsesarbejde i retning af informationssamfundet, f.eks. gennem udvikling af modsvarende regionale initiativer ude omkring;

1.3. går derfor ind for, at det regionale og lokale niveau, i betragtning af disse opgavers betydning, inddrages i højere grad i tilsynet med eEurope, end programmet lægger op til;

1.4. deler den vurdering, at fremskridtene i gennemførelsen af eEurope, især hvad angår fremme af tjenesteydelser, applikationer og indhold samt udbygningen af bredbåndsinfrastrukturen og hensynet til sikkerhedsspørgsmål, må sammenlignes, og at der må findes en metode til at foretage denne sammenligning;

1.5. understreger derfor nødvendigheden af at indføre en tilsyns- og erfaringsudvekslingsmekanisme, der sætter medlemsstaterne i stand til at sammenligne deres præstationer, men går dog ind for, at denne mekanisme indeholder et kraftigt lokalt og regionalt islæt, da en vellykket gennemførelse på regionalt og lokalt plan er en vigtig forudsætning for, at eEurope bliver en succes;

1.6. understreger især, at den sammenlignende vurdering (benchmarking) er af betydning for overblikket over og støtten til fremskridtene i forbindelse med gennemførelsen og sammenligningen af de enkelte eksempler på god praksis;

1.7. er af den opfattelse, at en benchmarking for eEurope 2005 også bør tage sigte på at anvende en ensartet metode for alle medlemsstater, at man bør være opmærksom på aktuelt datamateriale og udnytte de eksisterende datakilder i medlemsstaterne, og plæderer for, at man med henblik på en bedre sammenlignelighed også udnytter talmateriale fra USA i sammenligningen;

1.8. er af den opfattelse, at ikke blot medlemsstaternes initiativer, men også de initiativer, der iværksættes af regionerne og af de lokale myndigheder inden for rammerne af eEurope, skal inddrages i benchmarkingprocessen;

1.9. understreger nødvendigheden af at støtte medlemsstaternes foranstaltninger inden for rammerne af gennemførelsen af eEurope-programmet ved hjælp af præstationssammenligninger og udbredelse af god praksis og går ind for, at lokale og regionale foranstaltninger medinddrages;

1.10. tillægger også programmet en betydning for så vidt angår mindskelse af regionale forskelle i realiseringen af informationssamfundet og er af den overbevisning, at især regionernes udbredelse af god praksis vil komme tilbagestående regioner og regioner med en negativ erhvervsudvikling til gode;

1.11. understreger, at indsamlingen og analyseringen af data skal tage behørigt hensyn til det regionale plan og derfor også må omfatte regionale indikatorer;

1.12. anser det for fornuftigt at inddrage medlemsstaterne i finansieringen af kommunale projekter til udvikling af lokale bredbåndsinfrastrukturer og går ind for, at Kommissionen i denne forbindelse støtter den lokale og regionale erfaringsudveksling til udbredelse af god praksis;

1.13. understreger kraftigt den positive vurdering af nødvendigheden af en bred forsyning med bredbåndsforbindelser og er enig i, at bred adgang til bredbåndstilslutninger vil have en positiv virkning på erhvervsaktiviteten, og at eEurope især bør fremme forsyningen med bredbåndstilslutninger til offentlige forvaltninger, skoler og sundhedsvæsenet;

1.14. understreger net- og informationssikkerhedens særlige betydning for den økonomiske og samfundsmæssige udvikling og betydningen af sikringen af net- og informationssikkerheden og henviser i denne forbindelse især til konklusionerne i sin udtalelse om Meddelelse fra Kommissionen - Net- og informationssikkerhed: Forslag til en europæisk strategi(5) og sin udtalelse om Meddelelsen om opfølgning på den flerårige EF-handlingsplan til fremme af en mere sikker anvendelse af Internettet og forslag om ændring af beslutning nr. 276/1999/EF om vedtagelse af en flerårig EF-handlingsplan til fremme af en mere sikker anvendelse af Internettet ved bekæmpelse af ulovligt og skadeligt indhold på globale net(6);

1.15. understreger især nødvendigheden af at støtte nationale foranstaltninger med henblik på en forbedret net- og informationssikkerhed;

1.16. men betoner samtidig, at de lokale og regionale myndigheder også har et ansvar for udviklingen af politiske foranstaltninger inden for net- og informationssikkerhed;

1.17. går på denne baggrund ind for, at programmet også bør have til formål at forbedre de regionale og lokale foranstaltninger til højnelse af net- og informationssikkerheden og til en yderligere udbygning af bredbåndsnettet;

1.18. betoner, at oplysningskampagner på regionalt og lokalt plan bør støttes med henblik på en styrket net- og informationssikkerhed;

1.19. betoner nødvendigheden af en analyse af de økonomiske og sociale følger af informationssamfundet og plæderer for, at de økonomiske og sociale følger af informationssamfundet undersøges også med henblik på den regionale og lokale udvikling;

1.20. går ind for, at det udvalg, der skal bistå Kommissionen ved gennemførelsen af programmet og dets koordinering med andre EU-programmer, også skal omfatte repræsentanter for de lokale og regionale myndigheder;

1.21. tvivler på, at der er afsat tilstrækkelige budgetmidler til gennemførelsen af programmet, og er af den opfattelse, at dette spørgsmål bør undersøges på grundlag af foreliggende erfaringer, og at der i den forbindelse også skal tages hensyn til spørgsmålet om inddragelse af ansøgerlandene;

1.22. plæderer generelt for, at foranstaltningerne udvides til også at gælde ansøgerlandene, da hele området har stor betydning for ansøgerlandenes forberedelser til EU-niveauet;

1.23. går ind for, at den evalueringsrapport, som efter programmets afslutning skal udarbejdes om de opnåede resultater, også skal forelægges Regionsudvalget.

2. Regionsudvalgets henstillinger

Henstilling 1

Punkt 8

>Oprindeligt forslag>

Der må etableres en ordning for overvågning og udveksling af erfaringer, der sætter medlemsstaterne i stand til at sammenligne og analysere resultater og vurdere fremskridtene i forbindelse med eEurope-handlingsplanen. Gennem en sådan ordning vil medlemsstaterne bedre kunne udnytte det økonomiske og erhvervsmæssige potentiale i den teknologiske udvikling, navnlig på informationssamfundsområdet.

>Ændret forslag>

Begrundelse

En sådan mekanisme må også tage hensyn til den regionale og lokale dimension. Om handlingsplanen lykkes, afhænger af, om foranstaltningerne gennemføres effektivt på det regionale og lokale plan.

Henstilling 2

Punkt 9

>Oprindeligt forslag>

Ved hjælp af benchmarking kan medlemsstaterne vurdere, om de nationale initiativer, de har truffet som led i eEurope-handlingsplanen giver resultater, der er sammenlignelige med resultaterne i andre medlemsstater, og om de fuldt ud udnytter potentialet i den nye teknologi.

>Ændret forslag>

Begrundelse

Hermed tages der hensyn til den betydning, som regionerne og de lokale myndigheder har for programmets gennemførelse.

Henstilling 3

Punkt 10, 1. punktum

>Oprindeligt forslag>

>Ændret forslag>

Begrundelse

Netop foranstaltningerne på regionalt og lokalt plan bør støttes på denne måde.

Henstilling 4

Punkt 12, 2. punktum

>Oprindeligt forslag>

>Ændret forslag>

Begrundelse

Der skal tages behørigt hensyn til de regionale myndigheder.

Henstilling 5

Punkt 13, 2. punktum

>Oprindeligt forslag>

>Ændret forslag>

Begrundelse

Den nødvendige støtte til oplysningskampagnerne må også indbefatte det regionale og lokale plan.

Henstilling 6

Artikel 1, litra c)

>Oprindeligt forslag>

>Ændret forslag>

Begrundelse

Konsekvenserne af informationssamfundet bliver netop tydelige i sammenligningen af regionerne og udviklingstendenserne på lokalt plan.

Henstilling 7

Artikel 1, litra d)

>Oprindeligt forslag>

>Ændret forslag>

Begrundelse

Foranstaltningerne på regionalt og lokalt plan har særlig betydning.

Henstilling 8

Artikel 1, stk. 4

>Oprindeligt forslag>

>Ændret forslag>

Begrundelse

Hele informationsområdet har stor betydning i forbindelse med ansøgerlandenes forberedelse til EU-medlemskabet, og ansøgerlandene skal derfor inddrages på et tidligt tidspunkt.

Henstilling 9

Artikel 2, litra a)

>Oprindeligt forslag>

>Ændret forslag>

Begrundelse

Informationssamfundets betydning for ansøgerlandene kræver, at der tages hensyn til dem på et tidligt tidspunkt.

Henstilling 10

Artikel 6, stk. 1

>Oprindeligt forslag>

>Ændret forslag>

Begrundelse

Hermed tages der hensyn til de regionale og lokale foranstaltningers betydning for en vellykket gennemførelse af programmet.

Henstilling 11

Artikel 7, stk. 4

>Oprindeligt forslag>

>Ændret forslag>

Begrundelse

Regionsudvalget må inddrages i betragtning af det regionale og lokale plans betydning for en vellykket gennemførelse.

Bruxelles, den 12. februar 2003.

Albert Bore

Formand for

Regionsudvalget

(1) EFT C 22 af 24.1.2001, s. 32.

(2) EFT C 107 af 3.5.2002, s. 89.

(3) EUT C 73 af 26.3.2003, s. 34.

(4) CdR 124/2000 fin.

(5) CdR 257/2001 fin.

(6) CdR 140/2002 fin.